Сьвятло ды й мае асабістыя магчымасьці ў дадзеных умовах далі адчуць сябе самім Бобам Груэнам (Bob Gruen). Дарэчы, раю вам паглядзець фільм пра яго, вельмі цікавы, там гісторыя ня толькі пра яго, але і пра тое, як пачынаўся ракенрол! Падтрымаць фэст увогуле па квітках прыйшло 60 чалавек. Агульная колькасьць каля 80. Для метал-сараю гэта норма. Больш дадаць няма чаго, акрамя таго, што ёсьць у нас файныя гурты, за якімі я асабіста бачу метал-будучыню. Некаторыя ўжо даўно існуюць і добра, што працягваюць лабаць і ствараць якасны матэрыял. На жаль, з большага яго можна пачуць толькі ўжывую. Ну і канешне, прыемна парадавала расейская каманда Warder, якую пачуў жыўцом упершыню, але дагэтуль пасьпеў зацаніць у запісу, няхай і ў мр3… Якасна, моцна (і то ня дзіва: 8 струн на гітары), шыкоўны экстрымальны вакал, партыі прадуманыя і складаныя. Нечым нагадалі гамельчукоў нашых Vein Of Hate, можа тым, што абодвух войсераў клічуць Сержамі (вось тут патрэбны вясёлы смайлік). Карацей, склад феста выглядаў так, па парадку: Genetic Soul, Solarward, Bloodlast, Warder, Fatal Outcome. Дзякуй гуртам за каверы на Death. Усё добра, але ж месца мала.